Saya Anak Malaysia

"Saya Anak Malaysia" ialah sebuah lagu patriotik Malaysia yang sering dinyanyikan ketika Hari Kebangsaan. Lagu ini nyanyian asal Dr. Sam dan diterbitkan pada 1986 dalam album dengan tajuk yang sama. Lirik lagu ini ditulis oleh S. Amin Shahab dan digubah oleh M. Nasir.

 Versi lain 

Lagu ini telah dinyanyikan kembali oleh ramai artis terkenal secara kumpulan atau gabungan. Pada 2011, versi "Saya Anak Malaysia (Saya Anak Merdeka)" ditampilkan oleh Altimet dan beberapa penyanyi lain. Versi ini diberikan nafas baru dengan sentuhan rap dan penambahan lirik "saya anak merdeka!".

Ia turut digunakan dalam filem Rise: Ini Kalilah pada 2018 bersama dengan lagu "Sejahtera Malaysia" nyanyian Sheila Majid sebagai lagu tema. Filem bertemakan perpaduan ini diilhamkan oleh Pilihan Raya Umum pada 2018, mengisahkan tentang polis, peniaga, pelajar dan juga guru. Versi lagu ini antaranya dinyanyikan oleh Dato David Arumugam, Nikki Palikat dan Projector Band.

Pada 2020, lagu ini dinyanyikan semula sempena kempen Saya Anak Malaysia 2020 anjuran Kementerian Perpaduan Negara dalam usaha meraikan semangat perpaduan. Pembikinan muzik video telah diadakan di Bangunan Sultan Abdul Samad pada 14 dan 15 Ogos, melibatkan ramai penyanyi terkenal tanah air seperti Jaclyn Victor, Ayu Damit, Altimet, Tomok, Fattah Amin dan ramai lagi.

Selain itu, terdapat banyak lagi versi lain yang biasa dikeluarkan sempena sambutan Hari Kemerdekaan. Pada 2021, sebuah versi dengan saduran heavy metal turut dikeluarkan di saluran YouTube.

Lirik
Berikut adalah lirik bagi lagu "Saya Anak Malaysia":

 Lihat juga 

 Jalur Gemilang
 Tanggal 31 Ogos
 Warisan (lagu Sudirman)

 Rujukan 

Kategori:Lagu patriotik Malaysia
Kategori:Lagu Dr. Sam
Kategori:Lagu 1986